गौरतलब है कि पिछले दिनों ही अमेरिका ने कहा था कि वह भारत के ईरान से 4 नवंबर के बाद तेल आयात जारी रखने और रूस से हवाई रक्षा प्रणाली एस-400 खरीदना के फैसले का “बहुत ही सावधानीपूर्वक” समीक्षा कर रहा है. अमेरिका के विदेश मंत्रालय ने यह बात कही. उन्होंने यह भी कहा था कि ये भारत के लिए “फायदेमंद नहीं” रहेगा. विदेश मंत्रालय की प्रवक्ता हीथर नोर्ट ने कहा था कि यह भारत के लिए फायदमेंद नहीं होगा. उन्होंने बृहस्पतिवार को कहा, “ईरान से तेल आयात करना जारी रखने वालों पर चार नंवबर से प्रतिबंध प्रभावी होंगे. हम प्रतिबंधों को लेकर दुनिया भर के ईरान के कई भागीदारों और सहयोगियों के साथ बातचीत कर रहे हैं.”